Oliy Majlis Qonunchilik palatasiga O‘zbekiston Ekologik harakatidan 15 nafar deputat saylandi

Kecha, 21-dekabr kuni O‘zbekiston Ekologik harakatining konferensiyasi bo‘lib o‘tdi, deb xabar berildi O‘zbekiston Respublikasi Markaziy saylov komissiyasi rasmiy saytida.

Konferensiyada O‘zbekistonning har bir ma’muriy-hududiy birligi va Ekoharakat Markaziy kengashi Ijroiya qo‘mitasidan ishtirok etgan delegatlar tomonidan yashirin ovoz berish yo‘li bilan O‘zbekiston Respublikasi Oliy Majlisi Qonunchilik palatasiga mazkur harakatdan 15 nafar deputat saylandi.
O‘zbekiston Ekologik harakati oliy organining vakili O‘zbekiston Ekologik harakatidan Qonunchilik palatasiga saylangan deputatlar ro‘yxatini Markaziy saylov komissiyasiga taqdim etdi.